Դրամա օդում

Դրամա օդում (), հանդիսանում է ֆրանսիացի գրող Ժյուլ Վեռնի արկածային պատմվածքը, որը մտնում է «Անսովոր ճանապարհորդություններ» շարքի մեջ։

Պատմվածքը առաջին անգամ հրատարակվել է 1851 թվականի օգոստոսին, "Science for families. A Voyage in a Balloon" ("La science en famille. Un voyage en ballon") անվանումով, «Musée des familles» ամսագրում՝ Ալեքսանդր դե Բարի հինգ նկարազարդումներով։ 1874 թվականին, Էմիլ Անտուան Բայարդի վեց նկարազարդումներով, այն, «Դոկտոր Օքս» պատմվածքի հետ միասին, հրատարակվում է որպես Ժյուլ Վեռնի պատմվածքների հավաքածու։ 1852 թվականի մայիսին "Sartain’s Union Magazine of Literature"-ում հրատարակված Աննա Տ. Ուիլբորի անգլերեն թարգմանությունը համարվում է Ժյուլ Վեռնի առաջին անգլերեն թարգմանությունը։

Սյուժե 
185. թվականի սեպտեմբերին Մայնի Ֆրանկֆուրտ է ժամանում հեղինակը՝ իր օդապարիկով, որով ցանկանում էր մարդկանց օդ բարձրացնել։ Թռիչքի օրը նշանակված էր Ֆրանկֆուրտում կայացող մեծ տոնավաճառի օրը՝ ժամը տասներկուսին։ Նշանակված ժամին, չնայած օդապարիկով թռչել ցանկացողների բացակայությանը, հեղինակը որոշում է օդ բարձրանալ։ Հենց այդ պահին օդապարիկի զամբյուղ է ցատկում մի անսպասելի ուղևոր և օդապարիկը օդ է բարձրանում։ Օդապարիկը հասնում է ութ հարյուր մետր բարձրության։ Ուղևորը գրպանից հանում է օդագնացության մասին իր նշումները և սկսում է դրանք ծանոթացնել հեղինակին։ Երկարատև թռիչքի ընթացքում նա պատմում է օդապարիկով թռչելու ժամանակ տեղի ունեցած բոլոր պատահարները։ Աստիճանաբար, ցած նետելով բալաստները, ուղևորը անընդհատ մեծացնում է երկրից օդապարիկի հեռավորությունը։ Օդապարիկի բարձրությունը հասնում է երկու հազար մետրի։

Հեղինակը, աննկատելիորեն, ձեռքն է վերցնում ճոպանը, որը փակում է գազի հոսքը և աստիճանաբար օդապարիկը սկսում է կորցնել բարձրությունը։ Սակայն անծանոթը՝ Հերոստրատը կամ Էմպեդովլը, ինչպես ինքն էր անվանում իրեն, ցած է գցում բալաստները և օդապարիկի բարձրությունը հասցնում է հինգ հազար մետրի։ Այնտեղ ուղևորը ցած է նետում բարոմետրը և վերջին բալաստները։ Օդապարիկը սլանում է դեպի վեր և նրա բարձրությունը հասնում է մոտավորապես ինը հազար մետրի։ Հեղինակը հասկանում է, որ ուղևորը խելագար է և նրա նպատակը որքան հնարավոր է վեր բարձրանալն է։ Հանկարծ խելագարը սկսում է կտրատել զամբյուղը կապող ճոպանները։ Հեղինակը բռնվում է ճոպանից, իսկ ուղևորը զամբյուղի հետ միասին գահավիժում է ցած։ Օդապարիկի թաղանթը պատռվում է նա սկսում է աստիճանաբար ցած իջնել։

Հեղինակը ուշքի է գալիս մի գյուղացու տնակում։ Պարզվում է, որ նա գտնվում է Ամստերդամից տասնհինգ լյո հեռավորության վրա գտնվող Հարդերվիլ փոքրիկ քաղաքում։

Բովանդակություն 
Սա մի փոքրիկ պատմվածք է, որը կատարվում է հեղինակի կողմից՝ առաջին դեմքով։

Նկարազարդումներ գրքից

Ծանոթագրություններ

Աղբյուրներ 

 Illustrations  by Émile-Antoine Bayard
 Un drame dans les airs  available at Jules Verne Collection 

1851 պատմվածքներ